**DEN UAGHÆNGIGE REVISORS ERKLÆRING PÅ BUDGET I FORBINDELSE MED ANSØGNING OM KOMPENSATION TIL SÆRLIGT NØDLIDENDE KULTURINSTITUTIONER**

***Til Slots- og Kulturstyrelsen og ledelsen i [Institution]***

Vi har efter aftale med jer udført nedenstående arbejdshandlinger i henhold til bekendtgørelse nr. 300 af 28. februar 2022 om midlertidig kompensation til særligt nødlidende kulturinstitutioner m.v. der modtager driftstilskud mv. fra Kulturministeriet eller visse driftslignende tilskud fra Børne- og Undervisningsministeriet, og som følge af COVID-19 foranstaltninger er i risiko for at gå konkurs.

Vi har undersøgt budgettet for [Institution] for perioden [startdato er umiddelbart efter vedlagte perioderegnskab – slutdato], der omfatter budgetforudsætninger som anført i ansøgning om kompensation, [anvendt regnskabspraksis, drifts-, balance-] og likviditetsbudget.

Budgettet udarbejdes på grundlag af budgetforudsætningerne og i overensstemmelse med anvendt regnskabspraksis, der fremgår af [f.eks. ansøgningen].

Konklusionen er todelt således, at vores konklusion om, hvorvidt budgettet er udarbejdet på grundlag af de angivne budgetforudsætninger og i overensstemmelse med den anvendte regnskabspraksis, udtrykkes med høj grad af sikkerhed, og vores konklusion om, hvorvidt budgetforudsætningerne giver et rimeligt grundlag for budgettet, udtrykkes med begrænset sikkerhed.

Ved ”et rimeligt grundlag for budgettet” forstås i denne erklæringsopgave, at budgetoplysningerne er fuldstændige, dokumenterede og ikke urealistiske.

Formålet med budgettet er at afspejle den forventede økonomiske virkning af ledelsens handlingsplaner for perioden [startdato er umiddelbart efter vedlagte perioderegnskab – slutdato].

De faktiske resultater vil sandsynligvis afvige fra de budgetterede, da planlagte begivenheder ofte ikke indtræder som forudsat. Disse afvigelser kan være væsentlige.

Budgettet er udarbejdet til brug i institutionens ansøgning om midlertidig kompensation for særligt nødlidende kulturinstitutioner og kan som følge heraf være uegnet til andet formål.

**Ledelsens ansvar**

Ledelsen i [Institution] er ansvarlig for udarbejdelsen af budgettet på grundlag af budgetforudsætningerne og i overensstemmelse med anvendt regnskabspraksis. Ledelsen har endvidere ansvaret for, at budgetforudsætningerne giver et rimeligt grundlag for budgettet.

 **Revisors ansvar**

Vores ansvar er på grundlag af vores undersøgelser at udtrykke en konklusion med høj grad af sikkerhed om, hvorvidt budgettet er udarbejdet på grundlag af budgetforudsætningerne og i overensstemmelse med anvendt regnskabspraksis, samt en konklusion med begrænset sikkerhed om, hvorvidt budgetforudsætningerne giver et rimeligt grundlag for budgettet.

Vi har udført vores undersøgelser i overensstemmelse med ISAE 3400 DK, Undersøgelse af fremadrettede finansielle oplysninger og fremskrivninger, samt yderligere krav ifølge dansk revisorlovgivning.

[Revisionsfirma] er underlagt international standard om kvalitetsstyring, ISQC 1, og anvender således et omfattende kvalitetsstyringssystem, herunder dokumenterede politikker og procedurer vedrørende overholdelse af etiske krav, faglige standarder og gældende krav i lov og øvrig regulering.

Vi er uafhængige af selskabet i overensstemmelse med internationale etiske regler for revisorer (IESBA’s Etiske regler) og de yderligere krav, der er gældende i Danmark, ligesom vi har opfyldt vores øvrige etiske forpligtelser i henhold til disse regler og krav.

Som led i vores undersøgelser har vi efterprøvet, om budgettet er udarbejdet på grundlag af budgetforudsætningerne og efter anvendt regnskabspraksis, herunder efterprøvet de indre talmæssige sammenhænge i budgettet.

Ved vores undersøgelser af budgetforudsætningerne har vi på grundlag af vores kendskab til institutionen, dens branche og den af ledelsen fremlagte dokumentation vurderet, om der er forhold, der giver os grund til at mene, at budgetforudsætningerne ikke giver et rimeligt grundlag for budgettet, herunder at budgetforudsætninger kan anses som værende fuldstændige, dokumenterede og ikke urealistiske.

Omfanget af de handlinger, vi har udført ved vores gennemgang af de anvendte budgetforudsætninger, er mindre end ved en erklæringsopgave med høj grad af sikkerhed. Som følge heraf er den grad af sikkerhed, der er opnået for vores konklusion om de anvendte budgetforudsætninger, betydeligt mindre end den sikkerhed, der ville være opnået, hvis der var udført en erklæringsopgave med høj grad af sikkerhed.

 **Konklusion**

Denne konklusion skal læses under hensyntagen til formålet med budgettet, som redegjort for i erklæringens indledende afsnit, samt på grundlag af forståelsen af begrebet ”et rimeligt grundlag for budgettet”, som der er redegjort for i erklæringens indledende afsnit.

Det er vores opfattelse, at budgettet for perioden [startdato er umiddelbart efter vedlagte perioderegnskab – slutdato] i alle væsentlige henseender er udarbejdet på grundlag af de angivne budgetforudsætninger og i overensstemmelse med den regnskabspraksis, der er beskrevet i Anvendt regnskabspraksis.

På grundlag af det udførte arbejde og det opnåede bevis er vi ikke blevet bekendt med forhold, der giver os grund til at mene, at de angivne budgetforudsætninger ikke giver et rimeligt grundlag for budgettet.

 [sted og dato]

[Revisionsfirma og CVR.nr.]

[Revisor]

Statsautoriseret revisor, [MNE.nr.]